Document ID: /roh_data/filtered/fineweb-2-filterrobots_roh.jsonl.gz/39943

Cumenzà ha Tom Lüthi la cursa or da l'emprima retscha. Trais rundas è el er stà a la testa. Suenter è el dentant crudà enavos sin la 6avla plazzas. Damai ch'il leader dal classament general, Lorenzo Baldassarri è dentant crudà or, ha Lüthi pudì scursanir ses retard sin el. Suenter 5 da 19 cursas è Lüthi uss anc 7 puncts davos Baldassarri (68:75).
Gudagnà la cursa ha il Spagnol Alex Marquez. El ha gudagnà davant ses cmpatriots Jorge Navarro ed Augusto Fernandez.
Betg avunda benzin
Dominique Aegerter che ha stuì cumenzar la cursa dal 25avel rang, è stà sco 13avel la terza giada en ils puncts, cura ch'el n'ha tuttenina betg pli gì benzin en il tanc, curt avant l'arrivada.
RR novitads 15:00